Ļaunā

"Ļaunā" () ir 2024. gada ASV muzikālā fantāzijas filma, kuras režisors ir Džons Ču, scenārija autori Vinnija Holcmane un Deina Foksa. Šī ir pirmā no Stīvena Švarca un Holcmanes tāda paša nosaukuma skatuves mūzikla divu daļu ekranizācijas, kas savukārt balstīta uz 1995. gada Gregorija Magvaira tāda paša nosaukuma romānu un Laimena Frenka Bauma 1900. gada romāna "Brīnumainais burvis no Oza zemes" varoņiem. Galvenās lomas atveido Sintija Erīvo, Ariana Grande, Mišela Jeo, Džefs Goldblūms, Džonatans Beilijs, Ītans Sleiters, Marisa Bodē, Bouens Jangs, Bronvina Džeimsa, Keala Setla un Pīters Dinklidžs. Darbība norisinās Oza zemē pirms Dorotijas Geilas ierašanās no Kanzasas, un sižets seko zaļādainās Elfabas liktenim, pirms viņa kļūst par Ļauno rietumu raganu, un viņas klasesbiedrenei, kura vēlāk kļūst par Glindu Labo.

Kompānija Universal Pictures paziņoja par mūzikla adaptāciju 2012. gadā ar Marku Platu producenta amatā. Pēc ilgstošas ​​izstrādes un vairākkārtējas aizkavēšanās COVID-19 pandēmijas dēļ par režisoru nolīga Ču, bet 2021. gadā galvenajām lomām izvēlējās Erīvo un Grandi, kā arī nolēma sadalīt filmu divās daļās. Abu filmu uzņemšana sākās 2022. gada decembrī Anglijā, bet 2023. gada jūlijā tika apturēta 2023. gada SAG-AFTRA streika dēļ, un galu galā atsākās un noslēdzās 2024. gada janvārī.

Filmas pirmizrāde notika  Sidnejā. ASV kinoteātros filma skatāma no , bet Latvijā no . Tā saņēma pozitīvas kritiķu atsauksmes, slavējot aktierspēli un vizuālos efektus, tomēr nelielu kritiku izpelnījās filmas ilgums. Amerikas Kinoinstitūts to nosauca par vienu no 2024. gada labākajām filmām, un Nacionālā kinofilmu pārraudzīšanas padome to apbalvoja kategorijā "Labākā filma". Filma saņēmusi vairākus apbalvojumus, tostarp desmit nominācijas 97. Kinoakadēmijas balvai (arī kā "Labākā filma") un ieguva balvu kategorijās "Labākie kostīmi" un "Labākais mākslinieka darbs".

Filma visā pasaulē nopelnījusi vairāk nekā 728 miljonus ASV dolāru pie 150 miljonu dolāru ražošanas budžeta, ierindojot filmu piektā vietā starp ienesīgākajām 2024. gada filmām. Otrās daļas pirmizrāde plānota .

 Atsauces 

 Ārējās saites 

Kategorija:2024. gada filmas
Kategorija:ASV filmas
Kategorija:Muzikālās filmas
Kategorija:Episkās filmas
Kategorija:Fantāzijas filmas
Kategorija:Universal Pictures filmas